Singen (Hohentwiel)

**Singe (Hontes)** isch e Stadt im Side vu Bade-Wirttebärg, rund 30&nbsp;Kilometer nordweschtli vu Konschtanz un 20&nbsp;Kilometer nordeschtli vu Schaffuuse (Schwyz). Singe isch no dr Chreisstadt Konschtanz di zwotgrescht Stadt vum Landchreis Konschtanz un bildet s Mittelzäntrum fir d Umlandgmeine im Hegau. Syter em 1.&nbsp;April 1956 isch Singe Großi Chreisstadt.

## Geografii
### Geografischi Lag
Singe lyt am Weschtrand vum Hegau, nordweschtli vum Bodesee am Fueß vum Hontes, eme Phonolithecheigel (Vulkancheigel), wu zue dr Hegaubärg ghert. Zwische dr Stadt un em Hontes fließt d Radolfzeller Aach, wu us dr Gmei Aach (Hegau), nerdli vun Singe chunnt (s Wasser stammt vu dr Doene, wu 20&nbsp;Kilometer eschtli vu Eschinge bi Fridinge versickeret) un noch em Stadtgebiet vu Singe weschtli vu Radolfzell in dr Bodesee mindet.

### Klima
Im Johr 2008 isch no dr Wätterbilanz vum Wätterdienscht Meteomedia dr Singemer Huusbärg Hontes, wu 250 Meter hecher isch wie d Stadt, mit 2057 Sunnestunde uf em vierte Blatz vu dr sunneryychschte Ort z Dytschland gläge, im Johr dervor mit 2142 Sunnestund uf em zwete Blatz. Näbe dr Wätterstation vu Meteomedia uf em Hontes git s rund zwe Kilometer ewäg d *Hegauer Wätterstation* vun eme andre Netz, wu au vu Meteomedia gnutzt wird (Wätterstation Singe ; )

### Nochbergmeine
Die Stedt un Gmeine gränzen an d Stadt Singe (Hontes): Hilzinge, Mühlhuse-Ehinge, Volkertshuuse, Steißlinge, Radolfzell, Moos, Ehninge un Rilasinge-Worblinge (alli Landchreis Konschtanz).

### Stadtgliderig
D Stadt bstoht us dr Chärnstadt un dr Stadtdeil, wu im Ramme vu dr Gmeindsreform in dr 1970er Johr yyglideret wore sin:
* Büre an dr Aach (1030 Yywohner)
* Bohlinge (1830 Yywohner)
* Friedinge (1423 Yywohner, 31. Dez. 2009)
* Huuse an dr Aach
* Schlatt unter Krähe (1119 Yywohner, 1. Jan. 2008)
* Iberlinge am Ried.

Zue e baar Stadtdeil ghere deilwyys abdrännte Wohnblätz mit eigene Nämme, wu vilmol wenig Yywohner hän. Derzue git s au neji Wohngebiet mit eigene Nämme, wu im Lauf vu dr Beböuig entstande sin, wu d Gränze aber zmeischt nit gnau feschtgleit sin. Doderzue zelle zem Byschpel:
* zue dr Chärnstadt: Bruederhof, Am Duchtlinger Berg, Heinrich-Weber-Sidlig, Hontes, Remishof, Waldheim
* zue Bohlinge: Ziegelhof
* zue Fridinge: Burg Friedingen, Leprosehuus, Neihuus, Riedmihli, Schlosshof
* zue Huuse an dr Aach: Dornermihli
* zue Iberlinge am Ried: Gaiserai

### Ruumblanig
Singe (Hontes) bildet e Mittelzäntrum in dr Region Hochryy-Bodesee. Zue däm Mittelberaich ghere d Stedt un Gmeine Aach (Hegau), Büsinge am Hochryy, Enge, Gailinge am Hochryy, Gottmadinge, Hilzinge, Mühlhuuse-Ehinge, Rilasinge-Worblinge, Steißlinge, Tenge und volkertshuuse im Landchreis Konschtanz. Derzue git s Verflächtige mit dr Kanten Schaffuuse un Thurgau in dr Schwyz.

## Gschicht
Singe isch zum erschte Mol gnännt wore anne 787 as *Sisinga*,, Beuren an der Aach 1204 as *Bure*, Bohlingen 733 as *Wobolginga*, Friedingen 1090 as *Fridinga*, Hausen an der Aach 787 as *Usa*, Schlatt unter Krähen 787 as *Slat* un Überlingen am Ried 1256.

### Yygmaindige
* 1967: Bruderhof, bis dert e Exklave vu dr Stadt Duttlinge
* 1. Jänner 1969: Hohentwiel, bis dert e Exklave vu dr Stadt Duttlingen
* 1. Jänner 1971: Überlingen am Ried
* 1. Dezämber 1971: Friedingen, Hausen an der Aach, Schlatt unter Krähen
* 1. April 1972: Beuren an der Aach
* 1. Jänner 1975: Bohlingen

### Yywohnerzahle
D Yywohnerzahle noch em jewyylige Gebietsstand sin Schetzige, Volkszelligsergebnis (¹) oder amtligi Furtschryybige vu dr jewyylige Statistische Ämter (nume Hauptwohnsitz).

## Verwaltig
Burgermaischter bzw. Oberburgermaischter vu Singe syt 1810:
* 1810–1813: Jakob Buchegger
* 1813–1832: Anton Waibel
* 1832–1852: Georg Weber (Amtsverwäser)
* 1852–1861: Dominik Buchegger
* 1861–1864: Anton Waibel
* 1864–1865: Johann Messmer
* 1865 Georg Weber (Amtsverwäser)
* 1865–1870: Anton Schrott
* 1870–1873: Kaspar Waibel
* 1873–1876: Ziprian Ehinger
* 1876–1892: Kaspar Waibel
* 1892–1899: Josef Buchegger
* 1899–1904: Adolf Schrott
* 1904–1912: Valentin Busch
* 1912–1919: Paul Thorbecke
* 1919–1923: Jägler
* 1923–1933: Edmund Kaufmann
* 1933–1934: Ernst Hein
* 1934–1945: Philipp Herbold
* 1945–1946: Bernhard Dietrich
* 1946–1969: Theopont Diez
* 1969–1993: Friedhelm Möhrle
* 1993–2005: Andreas Renner
* 2005–2013: Oliver Ehret
* syt 2013: Bernd Häusler

## Kultur un Böuwärch
* Kadolischi Bfaarchilche St. Peter un Paul (1778/81)
* Herz-Jesu-Chilche (1908-1911)
* Chilche St. Josef (1927/28)
* Chilche Maria Königin (1954)
* Chilche St. Elisabeth (1962)
* Fridhofskapell zur Schmerzhaften Muttergottes (1898)
* Kadolischi Bfaarchilche St. Pankratius, Bohlingen (15. Jh.)
* Kapelle St. Martin, Bohlingen (16. Jh.)
* Kadolischi Chilche zum Hl. Kreuz, Überlingen (neigotisch, 1862)
* Kadolischi Chilche St. Bartholomäus, Beuren (1839-1841)
* Kadolischi Bfaarchilche St. Leodegar, Friedingen (13. Jh., Schiff 1728
* Kadolischi Bfaarchilche St. Agatha un Katharina, Hausen an der Aach (1826/27)
* Kadolischi Bfaarchilche St. Johannes der Täufer, Schlatt (gweit 1984)
* Fridhofskapell Hl. Johannes der Täufer un Rochus, Schlatt (1746)
* Luther-Chilche, evangelisch (1913)
* Markus-Chilche, evangelisch (1959)
* St.-Thomas-Chilche, altkadolisch
* Archäologisches Hegau-Museum
* s Chunschtmuseum Singe
* MAC Museum Art & Cars

## Lyt
* Richard Jäckle (1912–1990), Politiker
* Hans Flügel (1926–2018), Dialektautor

## Bilder

Aerial View of Hohentwiel and Singen 15.07.2008 17-03-23.JPG|Blick us dr Luft uf Singe un dr Hontes
Singen above.jpg| Blick vum Hontes uf d Stadt Singe (2001)
Hohentwiel 2009 Westansicht.JPG|Blick uf dr Hontes
Singen_bahnhof.jpg|Bahnhof vu Singe


## Literatur
* *Badisches Städtebuch*; Band IV 2. Teilband aus "Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages, hrsg. von Erich Keyser, Stuttgart, 1959.
* *Das Singener Rathaus. Zur Einweihung am 30. Oktober 1960*. Herausgegeben von der Stadt Singen (Hohentwiel) (1960), 82 S.
* Das jährlich im MARKORPLAN-Verlag erscheinende Singener Jahrbuch mit Singener Chronik.
* Wilhelm J. Waibel: *Schatten am Hohentwiel: Zwangsarbeiter und Kriegsgefangene in Singen*, Konstanz 1995, ISBN 3-926937-22-X.
* Michael S. Berchmann: *Es geschah in Singen (Hohentwiel): Ein Bilderbuch aus dem Herzen der Stadt in den Jahren 1949 bis 1991*, Bonn 1998, ISBN 3-9805081-6-1.
* Herbert Berner und Reinhard Brosig (Hrsg.): *Singener Stadtgeschichte*. 3 Bde. Sigmaringen: Thorbecke; teilw. Konstanz: Südkurier, 1987/94, ca. 1650 S.

## Weblink

* Internetpresänz vu dr Stadt Singe

## Fueßnote